# விக்கிப்பீடியா:நிர்வாகி தரத்துக்கான வேண்டுகோள்/முந்தைய வேண்டுகோள்கள் 9

### சண்முகம் (மே 18, 2012-மே 25, 2012) (வாக்கு: 30|0|0)

#### கேள்விகள்

##### நற்கீரனின் கேள்விகள்
பின்வரும் கேள்விகளுக்கு பதில் தந்து உதவ முடியுமா. நன்றி.
- தமிழ் விக்கிப்பீடியாவில் நாம் இன்னும் மேலும் சிறப்பாகச் செய்யக் கூடிய மூன்று விடயங்களைக் கூற முடியுமா?
- தமிழ் விக்கிப்பீடியாவின் நிர்வாகிகள் எதிர்நோக்கும் முக்கிய சிக்கல்கள் எவை என்று நீங்கள் கருதுகிறீர்கள்?
- புதுப் பயனர் வந்து ஒருவரிக் கட்டுரைளை இடுகிறார். இதை எவ்வாறு கையாள்வீர்கள்?
--Natkeeran (பேச்சு) 01:17, 19 மே 2012 (UTC)  
**பதில்கள்**  
1. அனைத்து விதமான கொள்கை மற்றும் வழிகாட்டுதல் பக்கங்களையும் தமிழ் விக்கிக்கேற்ப தமிழில் உருவாக்க வேண்டும். ஏற்கனவே முக்கியமான கொள்கைகள் இருந்தாலும் பலவற்றிற்கு ஆங்கில விக்கியையே நாட வேண்டியுள்ளது.
1. ஏற்கனவே நடந்த உரையாடல்படி கட்டுரைகளை மேம்படுத்துதல் மற்றும் ஆதாரங்களைச் சேர்த்தல் ஆகியன நமது விக்கியை மேம்படுத்தும்.
1. இப்போதுள்ள படி ஆரோக்கியமான உரையாடல்கள் மூலம் அனைத்திற்கும் தேவையான அனைத்து மாற்றங்களையும் செய்வது நமது விக்கிசமூகத்தை மேலும் சிறப்பாக்கும்.
1. இதுதவிர முக்கிய கட்டுரைகள் உருவாக்கம் போன்றவை ஏற்கனவே நடந்து கொண்டிருக்கிறது.  
- தமிழ் விக்கிப்பீடியாவைப் பொருத்தவரை அவ்வப்போது சாதி தொடர்பான கட்டுரைகளில் எழும் தொகுப்புப் போர், தானியங்கித் தமிழாக்க கட்டுரைகளை இடுபவர்கள், விசமிகள் அதிகமாக தொகுப்பதில்லை எனினும் சில நேரங்களில் செய்யும் தொகுப்புகள், பயனர் தகவல்கள் மற்றும் பதிப்புரிமை உள்ள தகவல்களை கட்டுரையில் இடுபவர்கள், சிறிது மேம்படுத்தி அந்தப் பயனரிடம் வேண்டுகோள் விடுப்பேன். மீண்டும் மீண்டும் அதே போல செய்தால் குறித்த கால நீக்கல் வேண்டுகோள் விடுக்கலாம்.  
:: அருமையான, எடுத்துக்க்காட்டுக்களுடனான பதில்கள். மிக்க நன்றிகள். --Natkeeran (பேச்சு) 02:56, 19 மே 2012 (UTC)  
::நல்ல பதில்கள் சண்முகம். துடிப்பான இளையவர்களின் வருகை விக்கியை செம்மைப்படுத்தட்டுமாக! -- மாகிர் (பேச்சு) 03:49, 19 மே 2012 (UTC)  
##### இரவியின் கேள்விகள்  
சண்முகம், பின்வரும் சூழ்நிலைகளில் உங்கள் அணுகுமுறைய அறிந்து கொள்ள விரும்புகிறேன்:
- புதிய பயனர்களின் ஒருவரிக் கட்டுரைகள் பற்றிய தங்கள் அணுகுமுறை நன்று. இதே புதுப்பயனர் ஒரு முதியவராக, விக்கி நடைமுறைகளைப் புரிந்து கொள்ள முடியாதவராக இருக்கிறார். அவர் இடும் உள்ளடக்கம் பயனுள்ளதாக இருந்தாலும் கலைக்களஞ்சிய நடையில் இல்லை. இதனை எப்படி அணுகுவீர்கள்?
- பேச்சு:காப்பி போன்ற உரையாடலில் இரு பயனர்கள் தங்கள் கருத்துகளில் விடாப்பிடியாக மாற்றி மாற்றிக் கட்டுரையைத் தொகுத்துக் கொண்டிருந்தால் அதனை எப்படி அணுகுவீர்கள்?
- தமிழ் விக்கிப்பீடியா கொள்கைகள் / நடைமுறைகளில் எவை மிகக் கடுமையாக உள்ளதாக நினைக்கிறீர்கள்? எவை அளவுக்கு மீறி மிகவும் இளக்கமாக உள்ளதாக எண்ணுகிறீர்கள்? தமிழ் விக்கிப்பீடியாவை மேம்படுத்த புதிதாக சில கொள்கைகளை உருவாக்கலாம் எத்தகைய கொள்கைகளை உருவாக்கலாம் என இரு எடுத்துக்காட்டுகள் தருவீர்களா?
- ஒரு நிறுவனம் அல்லது பயனர் பல ஊழியர்களைப் பணிக்கு அமர்த்தி ஒரே பயனர் கணக்கின் கீழ் கட்டுரைகளைப் பதிவேற்றும் போது வரக்கூடிய சிக்கல் என்ன? இதில் உங்கள் அணுகுமுறை / நிலைப்பாடு என்னவாக இருக்கும்? சிக்கலாக நீங்கள் கருதக்கூடியதை எவ்வாறு தீர்க்க முனைவீர்கள்?  
நன்றி--இரவி (பேச்சு) 08:20, 19 மே 2012 (UTC)  
**பதில்கள்**
- முதலில் அக்கட்டுரையை கலைக்களஞ்சிய நடைக்கு மாற்றி விட்டு அந்த பயனருக்கு விளக்க முயல்வேன். பிறகும் அந்த பயனருக்கு புரியவில்லை எனில் அதற்குரிய tag (விக்கியாக்கம், துப்புரவு) போன்றவற்றை இணைத்து விடுவேன் (நேரம் கிடைக்கும்போது நானோ மற்ற பயனர்களோ கலைக்களஞ்சிய நடைக்கு மாற்றிவிடக்கூடுமல்லவா அதனால்).  
- கட்டுரையை விடாமல் தொகுத்துக் கொண்டிருந்தால் கட்டுரையை காப்பு செய்து விட்டு உரையாடல் பக்கத்தில் உரையாடி முடிவுக்கு வரச்சொல்லலாம். அப்படியும் ஒரு முடிவுக்கு வரவில்லையெனில் மற்ற விக்கியர்களின் கருத்துக்களைக் கேட்டு அனைவரின் முடிவுக்கேற்ப சரியான கருத்தை சேர்க்க முயல்வேன்.  
- தமிழ் விக்கி கொள்கைகளைப் பொறுத்த வரை மிக கடுமையாகவோ அல்லது மிக இளக்கமாகவோ உள்ளதாக எதுவும் எனக்கு தோன்றவில்லை. நான் சில பயனர்களின் பேச்சுப் பக்கத்தில் குறிப்பிட சரியான கொள்கைகள் மற்றும் வழிகாட்டி பக்கங்களை தேடியபோது சில தமிழ் விக்கியில் இல்லை அல்லது பகுதியாக இருந்தது (எனவே அவற்றை முழுவதுமாக உருவாக்க வேண்டும் என்பது எனது விருப்பம்).
:புதிதாக கொள்கைகளை உருவாக்குவது என்பது ஒரு குறிப்பிட்ட சூழல் வரும்போது அதற்கேற்றவாறு உருவாக்கலாம் என கருதுகிறேன். எகாவாக ஏதாவதொன்றை பற்றி உரையாடல் வரும்போது அதற்கேற்ற கொள்கைளை உருவாக்கலாம் என்பது எனது கருத்து. உதவி மற்றும் வழிகாட்டுதல் பக்கங்களை உடனே தமிழில் உருவாக்குவது நல்லது. எகாவாக தற்போது ஒரு தொகுத்தல் முரண்பாடு தொடர்பான உரையாடலில் :en:Help:Edit conflict இதையே கூற வேண்டியிருந்தது.
::en:Category:Wikipedia_humor போன்ற சில கொள்கைகள் பயனர்களுக்கு இடையே இறுக்கத்தை குறைக்க இயலும். மேலும் புதிய கொள்கைகள் பற்றி கூறவேண்டுமானால் விக்கியில் நடக்கும் நிகழ்வுகளைப் பொறுத்து தேவைப்படும் கொள்கைகளை அனைவரின் கருத்தையறிந்து உருவாக்குவதே சிறந்தது என்பது எனது கருத்து.  
- ஒரு நிறுவனத்தின் பல ஊழியர்கள் ஒரே பயனர் கணக்கின் கீழ் பல கட்டுரைகளைத் தொகுப்பது சரியானதில்லை என எனக்குத் தோன்றுகிறது (முதலில் அவ்வாறு பலர் ஒரே கணக்கின் கீழ் தொகுப்பது கொள்கைப்படி சரியா? நானறிந்தவரை தவறு என்றே நினைக்கிறேன்). இங்கு பங்களிப்பவர்கள் யாவரும் தன்னார்வலர்களே. ஒரு நிறுவனத்தின் ஊழியர்கள் அனைவரும் ஒரே கணக்கின் கீழ் பங்களிக்க செய்வதென்பது மற்ற பங்களிப்பாளர்களின் மதிப்பை குறைக்கலாம். எனவே தனித்தனி கணக்குகளில் பங்களிக்க செய்யலாம். நிறுவனம் பணிக்கு அமர்த்துவதன் மூலம் உருவாக்கப்படும் கட்டுரைகள் தரமிக்கதா என ஆராய வேண்டும். இல்லையெனில் அவர்களுக்கு வேண்டுகோள் விடுக்கலாம். அப்படியும் தரமற்ற கட்டுரைககளை பதிவேற்றினால் அனைத்து பயனர்களின் கருத்துக்கேற்ப தடுப்பது அல்லது நீக்குவது குறித்து முடிவு செய்யலாம்.--சண்முகம் (பேச்சு) 10:16, 19 மே 2012 (UTC)  
சண்முகம், தங்கள் தெளிவான பதில்களைக் கண்டு மகிழ்ச்சி.  
1. சிலருக்குப் பேச்சுப் பக்கம் இருப்பதே தெரியாது என்று குறிப்பிட்டுள்ளார்கள். எனவே, பயனர் பக்கத்தில் தொடர்பு விவரங்கள் இருந்தால், மின்மடல் மூலமாகவும் தொலைபேசி வாயிலாகவும் கூட முயலலாம். இவ்வாறு தொடர்பு கொண்டு நேரடியாக ஒருவர் பேசும் போது இன்னும் இலகுவாகப் புரிந்து கொள்வார்கள். அவரது ஊருக்கு அருகில் விக்கி பயிற்சிப் பட்டறைகள் நடக்கும் போது அவரை அழைக்கலாம். இது சற்று கூடுதல் முயற்சி தான். ஆனால், தமிழ் விக்கிப்பீடியா போன்ற வளரும் சிறிய விக்கிகளில் இணையத்துக்கு வெளியேயான தொடர்புகளும் பெரிதும் உதவி வருகின்றன.  
2. மூன்றாவது கேள்விக்கான உங்கள் பதில் தான் இரண்டாம் கேள்விகான பதில் :) காப்பியா குளம்பியா, பாலமா அணையா, சூரியனா பரிதியா என்று தனித்தனியாக ஒவ்வொரு பக்கமாக உரையாடுவதை விட தனித்தமிழ்ச் சொற்கள் பயன்பாடு பற்றிய கொள்கை முடிவு / வழிகாட்டலை நோக்கி நகரலாம்.  
3. கொள்கைப் பக்கங்கள், உதவிப் பக்கங்களைத் தமிழாக்க வேண்டிய தேவையை நினைவூட்டியதற்கு நன்றி. செய்வோம்.  
4. ஒரே பயனர் கணக்கில் பலர் பங்களிப்பது, பல பயனர் கணக்குகளில் ஒரே ஆளே அடையாளம் மாற்றி மாற்றிப் பங்களிப்பது இரண்டுமே தவறு தான்.  
//நிறுவனம் பணிக்கு அமர்த்துவதன் மூலம் உருவாக்கப்படும் கட்டுரைகள் தரமிக்கதா என ஆராய வேண்டும். இல்லையெனில் அவர்களுக்கு வேண்டுகோள் விடுக்கலாம். அப்படியும் தரமற்ற கட்டுரைககளை பதிவேற்றினால் அனைத்து பயனர்களின் கருத்துக்கேற்ப தடுப்பது அல்லது நீக்குவது குறித்து முடிவு செய்யலாம்//  
இதைத் தான் கூகுள் திட்டத்தில் செய்தோம். கட்டணத் தொகுப்புகள் / ஊழியத் தொகுப்புகள் பற்றிய உங்கள் கருத்தையும் தெரிவிப்பீர்கள் என்று எண்ணினேன். எனினும், விரிவாக உரையாடுவதற்கு இது சரியான இடம் இல்லை.  
நீங்கள் அண்மைய மாற்றங்களைக் கவனித்து உடனுக்கு உடன் சரியான நடவடிக்கைகளை எடுத்து வருவது பாராட்டுக்குரியது. மணியன் சொன்னபடி, நானும் உங்களை நிருவாகப் பணிக்கு முன்மொழிய எண்ணியிருந்தேன். நிருவாகப் பொறுப்பு பெற்று தொடர்ந்து சிறப்புடன் பங்களிக்க என் உளமார்ந்த வாழ்த்துகள்--இரவி (பேச்சு) 11:06, 23 மே 2012 (UTC)
:நன்றி இரவி--சண்முகம் (பேச்சு) 06:45, 26 மே 2012 (UTC)